CELEX: 32017R0357
Language: da
Date: 2017-02-28 00:00:00
Title: Kommissionens gennemførelsesforordning (EU) 2017/357 af 28. februar 2017 om afvisning af at godkende aktivstoffet cyclaniliprol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst. )

1.3.2017   
            
            
               DA
            
            
               Den Europæiske Unions Tidende
            
            
               L 54/4
            
         KOMMISSIONENS GENNEMFØRELSESFORORDNING (EU) 2017/357
   af 28. februar 2017
   om afvisning af at godkende aktivstoffet cyclaniliprol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
   ud fra følgende betragtninger:
   
               (1)
            
            
               I henhold til artikel 7, stk. 1, i forordning (EF) nr. 1107/2009 modtog Østrig den 19. december 2013 en ansøgning fra ISK Biosciences Europe N.V. om godkendelse af aktivstoffet cyclaniliprol.
            
         
               (2)
            
            
               I overensstemmelse med artikel 9, stk. 3, i den nævnte forordning meddelte den rapporterende medlemsstat den 17. januar 2014 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.
            
         
               (3)
            
            
               For dette aktivstof er virkningerne på menneskers og dyrs sundhed og miljøet blevet vurderet i henhold til bestemmelserne i artikel 11, stk. 2 og 3, i den nævnte forordning for de anvendelsesformål, som ansøgeren har foreslået. Den rapporterende medlemsstat forelagde et udkast til vurderingsrapport den 1. april 2015.
            
         
               (4)
            
            
               Udkastet til vurderingsrapporten blev behandlet af medlemsstaterne og autoriteten. Den 6. april 2016 forelagde autoriteten Kommissionen sin konklusion om vurderingen af pesticidrisikoen ved aktivstoffet cyclaniliprol (2).
            
         
               (5)
            
            
               Ved brev af 28. september 2016 trak ISK Biosciences Europe N.V. sin ansøgning om godkendelse af cyclaniliprol tilbage. Som følge af tilbagetrækningen af ansøgningen bør cyclaniliprol derfor ikke godkendes, jf. artikel 13, stk. 2, i forordning (EF) nr. 1107/2009.
            
         
               (6)
            
            
               Denne forordning er ikke til hinder for, at der kan indgives en ny ansøgning vedrørende cyclaniliprol i henhold til artikel 7 i forordning (EF) nr. 1107/2009.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Afvisning af at godkende et aktivstof
   Aktivstoffet cyclaniliprol godkendes ikke.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. februar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  EFSA Journal 2016;14(4):4452. Foreligger online: www.efsa.europa.eu.